NEWS ALERT Daniel Niculae a fost "săltat" de mascați! Dan Șucu a reacționat imediat
Daniel Niculae e președintele celor de la Rapid București din 2021.
AS scrie că Daniel Niculae a fost ridicat de forțele de ordine joi dimineața. Președintele giuleștenilor e anchetat într-un dosar care are legătură cu arme și muniții, după cum afirmă și Dan Șucu, acționarul majoritar de la Rapid.
Daniel Niculae a fost "săltat" de mascați! Dan Șucu a reacționat imediat
Afaceristul a precizat că nu înțelege motivul pentru care Daniel Niculae a fost ridicat de oamenii legii și a mai menționat, de asemenea, că nu cunoaște mai multe detalii în clipa de față.
"Are legătură cu arme, muniții, chiar nu are sens! Chiar nu înţeleg cu ce poate să fie vorba. Eu ştiu că ultimul eveniment pe care l-am avut împreună a fost superb. Nu cunosc detalii, probabil vor apărea într-o perioadă foarte scurtă", a spus Dan Șucu, potrivit AS.
Rapid se află pe locul doi în clasamentul play-off-ului Superligii României cu 28 de puncte beneficiate după înjumătățire și îi suflă în coastă FCSB-ului, care ocupă prima poziție cu 32 de puncte.
Daniel Niculae s-a retras din cariera fotbalistică în 2018, la Rapid București. Astra, Kuban, Monaco, Nancy, Auxerre și Extensiv Craiova sunt celelalte echipe la care a evoluat fostul jucător.
Urmăriți SPORT.RO și pe Google News